Mirko i Slavko
<s>Mirko i Slavko je strip o dva dečaka, partizanska kurira, Mirku i Slavku, koji je izlazio u ediciji Nikad robom izdavačke kuće Dečje novine iz Gornjeg Milanovca.</s><s>Glavni autor „Mirka i Slavka“ je bio crtač Desimir Žižović Buin, uz brojne saradnike.</s><s>Po stripu je snimljen i istoimeni dugometražni film u režiji Branimira Torija Jankovića.</s>

<s>Istorija 
Jugoslovenska narodna armija optužila je dotadašnje stripove za „antipatriotizam“, te je preko svojih zvaničnih novina uputila javni poziv za strip koji će se baviti temama vezanim za narodnooslobodilačku borbu.</s><s>Ubrzo nakon toga, u izdanju Dečjih novina, pojavio se strip Mirko i Slavko koji će kasnije biti nazvan „prvim komunističkim blokbasterom“.</s><s>Strip o dečacima-partizanima koji se bore protiv „naivnih i glupih Nemaca“ ubrzo je dostigao tiraž od oko 200.000 primeraka, nakon čega su se pojavili i drugi stripovi koji su se bavili tematikom vezanom za događaje iz dalje ili bliže nacionalne istorije.</s><s>Strip Mirko i Slavko bio je toliko popularan da izdavač nije mogao da nađe dovoljno crtača kako bi zadovoljio zahteve publike.</s>

<s>Tvorac i glavni crtač stripa, Desimir Žižović Buin, sve je teže postizao da podmiri zahteve masovne produkcije, pa mu u pomoć između ostalih priskaču i Živorad Atanacković, Branko Plavšić, Nikola Mitrović Kokan i Ratomir Petrović.</s><s>Prema Kokanovim rečima, pomoćni crtači radili su ogromnu većinu posla — pozadinu i sve sporedne likove, dok je Buin u kadrove docrtavao samo likove Mirka i Slavka.</s><s>O ogromnoj popularnosti stripa svedoči i podatak da je to jedini strip na prostoru nekadašnje SFRJ po kome je snimljen film.</s>

<s>Popularnost stripa počela je da opada početkom '70-ih godina XX veka.</s>

<s>Kritike</s>

<s>Kritičarka stripa Vera Šćepanović smatra da je jednostavnost i nepobedivost glavnih junaka ubrzo dovedena do apsurda.</s><s>Ljudi su se privatno šalili kako su Mirko i Slavko sami pobili više Nemaca nego što ih je ikad prešlo jugoslovensku granicu, a čuveni dijalog „Mirko, pazi Metak!“, nakon čega se Mirko baca u zaklon i odgovara „Hvala, Slavko!</s><s>Spasio si mi život!“, postao je opšte mesto u šalama na račun državnog socijalizma.</s>

<s>Smiljka Vasić, viši stručni saradnik Instituta za fonetiku i patologiju govora SANU, smatra da je strip „dobar pokušaj“, ali da je „šteta samo što se toj temi nije prišlo još studioznije, i likovno i tekstualno“.</s>

<s>Slikar i ilustrator Radomir Stević-Ras kaže da su Mirko i Slavko propuštena prilika da se stvori dobar domaći strip iz oblasti narodnooslobodilačke borbe: „'Mirko i Slavko' bi mogao da bude naš dobar strip, ali za to je potreban timski rad: scenarista, ilustratora, dramaturga.</s><s>Jer, u stripu je sve važno: i crteži i slovo i srce, dijalog…“</s>

<s>U popularnoj kulturi 
 Pesma Amerika i Engleska (biće zemlja proleterska) Ramba Amadeusa (na kojoj gostuju Bora Đorđević i Mica Trofrtaljka) počinje dijalogom: „Pazi Mirko, metak!“ „Hvala ti, Slavko!</s><s>Spasio si mi život!“.</s><s>Pesma Ducka Diesel grupe Monteniggers počinje stihovima: „Početak!</s><s>Pazi Mirko metak!</s><s>Do sad je pogađô, ali ti si izuzetak.“
 Pesma Tebra rap grupe Prti Bee Gee također u jednom stihu sadrži "Pazi metak Mirko!"</s>

<s>Spisak epizoda</s>

<s>Izvori</s>

<s>Literatura 
 Vasa Pavković: Naš slatki strip, Narodna knjiga i Alfa, Beograd, 2003.</s><s>Nikad robom, Popisi strip edicija 
 Mirko i Slavko, Filmska banka</s>

<s>Jugoslavenski stripovi
Stripovi 1958.</s><s>Akcijski stripovi
Ratni stripovi
Dečje novine</s>

